google/wiki40b huggingface dataset:
Rekognoseringssatellitt

En rekognoseringssatellitt, overvåkningssatellitt eller spionsatellitt er en kunstig satellitt med militære etterretningsoppgaver. Slike satellitter benytter kamera, radar eller annet utstyr for å skaffe informasjon om militære forhold i andre land, slik som styrkeforflytninger, militære anlegg eller kommunikasjon.
Rekognoseringssatellitter ble først tatt i bruk på 1960-tallet. Det finnes fire typer rekognoseringssatellitter etter om formålet er bildeetterretning, signaletterretning, tidlig varsling eller avdekking av kjernefysiske eksplosjoner.

Bakgrunn

Rekognoseringssatellitter ble tatt i bruk på 1960-tallet. Det var supermaktene USA og Sovjetunionen som var først ute med å benytte denne type etterretningsteknologi. I 1978 bekreftet Kina å ha skutt opp minst én rekognoseringssatellitt. Den første felles europeisk rekognoseringssatellitten ble skutt opp i 1995.

Typer og anvendelse

Rekognoseringssatellitter går typisk i lave baner, gjerne polarbaner, og på grunn av dette bremses de av jordens atmosfære og har kort levetid.
Denne type satellitter kan være utstyrt med kamera av ulike slag for bildeetterretning, enten det gjelder optiske kamera, digitalkamera eller termografisk kamera. De første rekognoseringssatellittene tok bilder på film som ble sendt tilbake til jorden i kapsler. Det tok dermed tid å framskaffe bilder og få dem analysert og materialet ble derfor mest benyttet til strategisk analyse. Teknologien er senere utviklet slik at bilder kan overføres direkte, slik at bildeetterretning fra rekognoseringssatellitter også kan benyttes taktisk i militære operasjoner.
Satellitter utstyrt med radar, i hovedsak syntetisk apertur-radar, brukes for å ta nattbilder eller når det er overskyet vær. Radar gir imidlertid bildemateriale med dårligere oppløsning.
Satellittene kan også utstyres med annen type utstyr for signaletterretning, målings- og signaturetterretning eller andre typer etterretning. Satellitter for signaletterretning kan fange opp sambands- og radarsignaler over andre land, men er ikke i stand til å overvåke kommunikasjon som går i landlinjer.
Varslingssatellitter benyttes til å overvåke rakettutskyting og lufttrafikk, for på den måten å kunne oppdage fiendtlig angrep på et tidlig tidspunkt. Rekognoseringssatellitter kan også være spesielt utstyrt for overvåking av avtaler om nedrusting og våpenbegrensninger.
Amaliehaven

Amaliehaven mellom Amalienborg og havnen i København ble innviet 10. mai 1983 og er dermed en av Danmarks yngste parker.
Haven er tegnet av den belgiske arkitekten Jean Delogne og er en gave til det danske folk fra A.P. Møller og Hustru Chastine Mc-Kinney Møllers Fond til almene Formaal. Haven er svært moderne og stringent, men spiller sammen med den rettlinjede Frederiksstaden, som den inngår i. Anleggelsen av parken medførte stor debatt og kritikk.
Et stort springvann i midten av haven er plassert i Frederiksgades akse, Amalienborgaksen, som binder hele området sammen. I hver ende av parken er det plassert et vannfall, og en stor sort sol stiger opp over «horisonten». Fire bronsesøyler er skapt av den italienske billedhuggeren Arnaldo Pomodoro.
I haven gror det japanske kirsebærtræer, som blomstrer medio april.
Dette området het tidligere Larsens Plads og det var herfra danske utvandrere reiste til Amerika.
Tavaris Tate

Karriere

Som junior vant han to medaljer ved de panamerikanske lekene i 2009. Individuelt fikk han sølv på 400 meter med tiden 45,50. Kirani James vant denne øvelsen. I tillegg var han på det amerikanske laget som fikk gull på 4 x 400 meter stafett. De andre på laget var Clayton Parros, Duane Walker og Joey Hughes.
I 2010 deltok han ved VM i friidrett innendørs i Doha. Her vant USA VM-gull, med Jamaal Torrance, Greg Nixon og Bershawn Jackson på laget, i tillegg til Tate. De løp på 3.03,40 i finalen, og vant foran Belgia og Storbritannia.
Trekirker i sørlige Lille-Polen

Form og historie

Trekirkestilen i Lille-Polen oppstod i senmiddelalderen og slutten av det 16. århundre. Den var til å begynne med preget av gotiske ornamenter og polykrome detaljer, men på grunn av kirkenes trekonstruksjon var strukturen og den generelle formen deres helt forskjellig fra den polske gotikken som rådet på den tiden, og som hovedsakelig omfattet steinarkitektur. Kirkene ble bygd ved bruk av horisontal tømmerteknikk, vanlig i Sentral- og Nord-Europa siden middelalderen. Kirkene som ble bygd senere er derimot påvirket av rokokko- og barokkstilen. Flere av kirkene er også påvirket av den gresk-katolske og ortodokse stil i områdene. Enkelte kirker har greske kors og løkkupler, og flere blander disse elementene med romerske former som avlange midtskip og spir. Byggingen av kirkene ble støttet av velstående familier, og kirkene ble raskt et statussymbol. De regnes i dag for å være et enestående vitnesbyrd for de middelalderske byggetradisjoner i det romersk-katolske kulturområde.

Billedgalleri

Følgende galleri viser et utvalg av trekirkene i sørlige Lille-Polen:
Norges leger

Norges leger (tidligere skrevet Norges Læger og Norges læger) er et biografisk oppslagsverk over norske leger som utkom i 13 utgaver mellom 1873 og 1996, med Frantz Casper Kiær, Isak Kobro, Bernhard Getz, Birger Kaada og Øivind Larsen som redaktører.
Gabriel de Castilla (forskningsstasjon)

Gabriel de Castilla er en av to spanske forskningsstasjoner i Antarktis, beliggende på Deceptionøya i øygruppen Sør-Shetlandsøyene. Basen er bemannet i sommerhalvåret.
Basen ble etablert i sesongen 1989–90 og forvaltes av det spanske forsvaret, men driver vitenskapelig forskning i regi av den spanske polarkomiteen. Basen kan innkvartere opp til 14 personer, vanligvis delt mellom 6-7 forskere og 7-9 i teknisk støtte.
Basen gjennomfører vitenskapelige aktiviteter innen meteorologi, miljøovervåking, kartografi, jordmagnetisme, biologi, geologi, geofysikk og seismikk. Stasjonen overvåker den vulkanske aktivitetet på øya, som opplevde flere utbrudd i perioden 1967–1970.
Et viktig formål med basen er å vise spansk tilstedeværelse i området i samsvar med Antarktistraktaten, for å sikre overholdelse og respekt for internasjonal lov i Antarktis.
Basen er oppkalt etter den spanske oppdageren og navigatøren Gabriel de Castilla, som i 1603 ledet en ekspedisjon gjennom Drakestredet og rapporterte at de hadde seilt så langt sør som til 64° S.
Thi

Etymologi

Thi betyr «dikt» på vietnamesisk, men brukes for å angi tilhørighet til familienavnet.
Jason Statham

De tidlige årene

Statham ble født i Shirebrook, nordøst i Derbyshire i England . Han fulgte i foreldrenes fotspor og ble opplært som gateartist. Han spilte også fotball, mens hans store lidenskap var stuping. Han var på det britiske stupelandslaget i 12 år. I 1992 kom han på 12.-plass i verdensmesterskapet og han var med på det britiske OL-landslaget i 1988.

Modell og skuespillerkarriere

Stathams karriere begynte da han ble oppdaget av en talentjeger under trening. Dette ledet til at han ble modell for klesmerket French Connection, hvor han ble kjent med den britiske filmregissøren Guy Ritchie. Statham fikk en rolle i Lock, Stock and Two Smoking Barrels. Filmen ble godt mottatt av både kritikere og publikum, og hjalp Stathams karriere godt på vei. I filmen Snatch, fra 2000, spiller han ved siden av Brad Pitt og Benicio del Toro. Etter Snatch klarte Statham å slå gjennom i Hollywood og i 2001 kom filmen: Ghosts of Mars.
Statham ble tilbudt flere filmroller, og i 2002 fikk han rollen som kureren Frank Martin i actionfilmen The Transporter. Ved hjelp av sin bakgrunn som kampsportutøver gjorde han de fleste av sine egne stunt. Filmen fikk en oppfølger i 2005, Transporter 2, og en tredje oppfølger i 2008: Transporter 3. Han hadde også mindre roller i The Italian Job (2003) og Livsfarlig anrop (2004), men i 2005 fikk han hovedrollen i Guy Ritchies filmprosjekt Revolver. Ett år senere spiller han også hovedrollen i Crank (2006). I 2008 spilte han i In the Name of the King".
I 2015 spilte han i Fast & Furious 7.
Amstel Gold Race 1976

Amstel Gold Race 1976 var den 11. utgaven av det årlige landeveisrittet "Amstel Gold Race", avholdt søndag 27. mars 1976 i den nederlandske provinsen Limburg. Rittet var 230 kilometer langt, med start i Heerlen og målgang i Meerssen. Det var totalt 118 ryttere som deltok, og 42 som fullførte rittet.
Doolette Bay

Doolette Bay er en bukt som ligger der vestsiden av Ninnis bretunge møter fastlandet. Den ble oppdaget av Den australasiatiske antarktisekspedisjonen (1911–14) under ledelse av Douglas Mawson, som navngav den etter G.P. Doolette fra Perth, som støttet ekspedisjonen økonomisk.
San Antonio Commanders

Historie

Alliance of American Football annonserte laget den 21. juni 2018. Samtidig ble det offentliggjort at lagets head coach var Mike Riley, tidligere coach for San Diego Chargers, og at Daryl Johnston, tidligere fullback på Dallas Cowboys var lagets general manager. Lagnavn og logoer for de fire lagene i western conference ble offentliggjort 25. september, inkluder San Antonio som Commanders. Navnet er en hyllest til San Antonios militærhistorie, rødfargene representerer byens farger, og sølv skal representere sverdene brukt av militære offiserer.
Den ferdigstilte spillerstallen ble offentliggjort 30. januar 2019. Laget spilte sin første sesongkamp på hjemmebane mot San Diego Fleet lørdag 9. februar 2019, og vant med stillingen 15-6.
Commanders hadde de beste tilskuertallene i AAF, med et snitt på rundt 27 000 tilskuere på hjemmekamper.

Media

I tillegg til ligaens dekning gjennom NFL Network, BS Sports Network, TNT og B/R Live ble Commanders' kamper sendt direkte på lokalradio KZDC, et søsterselskap av ESPN Radio.
Laget hadde også en TV-avtale med den lokale stasjonen KMYS som sendte alle Commanders' kamper som ikke ble sendt på riksdekkende TV.
Uljanovsk luftfartsmuseum

Uljanovsk luftfartsmuseum ligger i Uljanovsk, Russland. Det er et av de bedre russiske luftfartsmuseer med over 25 fly, og mange av de er ganske sjeldne.
Beijing botaniske hage

Beijing botaniske hage (kinesisk: 北京植物园; pinyin: Běijīng Zhíwùyuán) er en botanisk hage nordøst i  Beijing i det tidligere distriktet Xuanwu mellom Xiangshanparken og Yuquan Shan i Vesthøydene. Den ble anlagt i 1956 og omfatter ca. 400 ha, hvorav halvparten er tilgjengelig for besøkende.
På dens område ligger Shifangpujuetempelet (Wofo si), graven til reformatoren Liang Qichao,  det kinesiske biemuseum (Zhongguo mifeng bowuguan) og Cao-Xueqin-museet (Cao Xueqin jinianguan).
Strichosa

Utseende

En liten, bredt oval og høyt hvelvet, blank, brungul bladbille med brunsvarte tegninger. Pronotum er avrundet firkantet, ved roten betydelig smalere enn dekkvingenes rot. De hvelvede dekkvingene har fine punktrader.

Utbredelse

Arten lever i Chile.
Grumantbyen

Grumantbyen (eller Grumant, Грумант) er en fraflyttet sovjetrussisk bosetning på Svalbard som ble forlatt i 1961–62. Stedet ligger like sørvest for Longyearbyen og nordøst for Colesdalen i Isfjorden. «Grumant» var et pomorsk toponym som tidligere var brukt om hele Svalbard, og som kan være en forvanskning av «Grønland».
De første bosetningene her ble bygget omkring 1910. Det sovjetiske selskapet Arktikugol drev gruvedrift i Grumantdalen, men la ned driften på grunn av vanskelige havneforhold og fallende produksjon. Utskipningen av kull måtte derfor skje fra Colesbukta som fungerte som havn for Grumantbyen på den måten at kullet ble transportert dit på en 40 cm smalsporet jernbane. I etterkrigstiden var Grumantbyen det største tettstedet på Svalbard med opptil 1200 innbyggere. Mens det ikke er aktuelt å gjenoppta driften i Grumantbyen, har det fra russisk side vært på tale å starte drift i Colesbukta samt å bygge vei derfra til Barentsburg.
Tidligere ble det også drevet hvalfangst på stedet.
Over Grumantbyen ligger fjellene Grønberget og Lindstrømfjellet.
Gnagerarten østmarkmus har sin eneste utbredelse på norsk jord i og nær Grumantbyen.
Tjostolv

Etymologi

Tjostolv har opprinnelse i det norrøne navnet ÞiústulfR, dannet av þjóstr, «sinne, raseri», og ulfr, «ulv». Tjøstolv og Tjøstel er dialektformer av navnet.
Boklotteriets stipendiater 1957

Det svenske Boklotteriet startet i 1948 etter et initiativ av forfatteren Carl Emil Englund. Boklotteriet ble opprettet som en reaksjon på den lille støtten den svenske staten ga seriøse skjønnlitterære forfattere. Det var et lotteri der premiene var bøker og der overskuddet av lotteriet gikk til stipender for kulturarbeidere og spesielt forfattere. Selv om stipendene i dag virker små så hadde disse beløpene betydelig kjøpekraft da de ble utdelt. Overskuddet for Boklotteriet 1956 ble cirka SEK 235 000. Antallet lodd for Boklotteriet 1956 var 600 000. På våren 1957 var det tid for å peke ut stipendiater.
Suzhou gasskraftverk

Suzhou gasskraftverk er et varmekraftverk i Suzhou i provinsen Jiangsu, østlige Kina. Det har en installert produksjonskapasitet på 120 MW. Brenseltypene er naturgass, og dette er et kombinasjonssyklus verk med kogenerasjon. Det ble ferdigstilt i 2008.
Finalen i EM i fotball 2008

Finalen i EM i fotball 2008 var en fotballkamp spilt 29. juni 2008 på Ernst Happel Stadion i Wien i Østerrike. Kampen var mesterskapets siste kamp og avgjorde Spania som vinner av mesterskapet. Tyskland, som var Spanias motstander, havnet på andreplass. Det endelige resultatet ble 1-0 til Spania; kampens eneste mål ble skåret av Fernando Torres. Det har bare hendt én gang tidligere at vinnerlaget har vunnet alle kampene i mesterskapet. Første gang dette skjedde var under EM i fotball 1984 da Frankrike gikk av med seieren.
Mesterskapets avslutningsseremoni ble holdt rett før kampstart. Flere enn 400 deltok,
inkludert den spanske artisten Enrique Iglesias som sang mesterskapets offisielle sang, «Can You Hear Me».
Kosmopolitisk utbredelse

Kosmopolitisk utbredelse eller kosmopolitisk distribusjon er et økologisk begrep som innebærer at en arts eller en biogisk gruppes forekomstareal og utbredelsesområde dekker hele eller mesteparten av kloden.
Eksempler på kosmopolitisk utbredelse er mennesket (Homo sapiens) og grupper av pattedyr, fugler, insekter, planter osv. I begrepet ligger det implisitt en avgrensning til det naturlige miljøet, typisk terrestrisk eller akvatisk. For eksempel finnes brugde i havet i områder med temperert klima, både på den sørlige og den nordlige halvkule, men ikke i tropene og ikke i ferskvann.
Begrepet kosmopolitt stammer fra gresk (kosmos, «(verdens)orden»; polites, «borger») og brukes for å understreke at det som omtales gjelder globalt. Når begrepet brukes om personer, er en kosmopolitt en verdensborger.
Sativex

Sativex er et legemiddel i munnsprayform utviklet av det britiske farmasøytiske selskapet GW Pharmaceuticals, bestående av ekstrakter fra cannabis, hovedsakelig tetrahydrocannabinol (THC) og cannabidiol (CBD). Ett spray av Sativex inneholder 2,7 mg THC og 2,5 mg CBD. Preparatet, som er godkjent til bruk i blant annet Canada, er ment til bruk ved nevropatiske smerter og spastitistet ved multippel sklerose. Preparatet er godkjent til medisinsk bruk i Norge fra november 2012. Legemiddelet Marinol er et annet THC-basert legemiddel.
Gurjevsk (Kemerovo oblast)

Gurjevsk (russisk: Гу́рьевск) er en by i Kemerovo oblast i Russland. Den ligger rundt 120 km sør for Kemerovo. Innbyggertall: 27 381 (folketelling 2002), 28 152 (folketelling 1989).
Bosetningen ble grunnlagt i 1815. Bystatus ble innvilget i 1938.
Visekonstabel 1. klasse

Visekonstabel 1. klasse er en grad i det norske Sjøforsvaret.
 
Visekonstabel 1. klasse blir innført i Norge på OR-3 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer visekorporal 1. klasse i Hæren og Luftforsvaret.
Mondelēz International

Etymologi

Navnet fikk Mondelēz International gjennom forslag fra sine ansatte i 2012, og er en kombinasjon av ord for ”verden” og ”deilig”på romanske språk.

Mondelēz International i Norden

Konsernet er representert i Norden av datterselskapet Kraft Foods Nordic som gjennom oppkjøp av flere nordiske næringsmiddelbedrifter eier merkenavn som Freia i Norge; Marabou, Estrella og Gevalia i Sverige og Karat i Danmark.
Det har fabrikker i Oslo (Freia), Stockholm (Marabou) og Gävle (Gevalia).
I Norge holder Mondelēz International til i Freiafabrikken på Rodeløkka i Oslo. Lokalet fungerer fortsatt som produksjonsfabrikk, i tillegg til å omfatte en fredet kunsthage, Freiaparken, og et arrangementslokale, Freiasalen, med tolv originale malerier av Edvard Munch

Freia

Freia ble grunnlagt i 1889, og i 1892 flyttet selskapet inn i sine daværende lokaler på Rodeløkka. Selskapet var da blitt kjøpt opp av Johan Throne Holst, som etablerte Freia Chocolade Fabrik. I 1993 ble Freia Kjøpt av Kraft Foods. Mondelēz International og Kraft Foods skilte veier i 2012, og i dag eies Freia av Mondelēz International.
Flokk

Flokkhierarki

I mange typer flokker finnes det et strengt sosialt system, der dyra må innordne seg i en eller annen form for hierarkisk rekkefølge – også kalt en rangstige. Slike flokker ledes ofte av en av en såkalt alfahann. Det finnes imidlertid en rekke eksempler på at også hunndyr leder flokken, for eksempel blant elefanter og hyener. Også biene ledes av en lederhunne, kalt bidronning.
Kjøsvikfjellet

Fjelltrimmen

Fjellet er enkelte år med i den lokale Fjelltrimmen. Traseen er 4,4 kilometer lang og har en stigning på 484 meter. Oppstigningen tar mellom 75 og 120 minutter.
Donald møter nye venner

Handling

Donald feirer bursdag og mottar en stor sekk med gaver fra sine venner i Latin-Amerika. For hver gave som pakkes ut, blir seerne servert en animert kortfilm fra en ny del av kontinentet. Gjennom filmen blir seerne også introdusert for Donalds venner i form av den danseglade papegøyen José Carioca og den skyteglade hanen Panchito. Sammen blir de en trio som kaller seg De tre Caballeros (de tre riddere). Donald blir kjent med kulturen i denne Latin-Amerika. Det hele begynner ved Sydpolen og den frosne pingvinen Pablo som drømmer om å flytte til varmere breddegrader. Ferden går videre nordover, med stopp hos fuglene i regnskogen, via Uruguay og en gutt med et flygende esel, til spennende fester og besøk på Acapulcos strender i Mexico. 
Kortfilmene som vises heter Pablo the cold blooded Penguin, The flying Gauchito, Baia, Pinata og Clown of the Jungle. Flere av disse er utgitt som separate filmer i ettertid. 
Deler av filmen er blandet med realfilm.

Popularitet og økonomi

Til tross for at den klarte å spille inn produksjonskostnadene ble den ikke en like stor suksess som til sin forløper. Dermed ble hele 1940-tallet en stor finansiell skuffelse for Disney.

Anmelderne

Den fikk forholdsvis god mottakelse av anmelderne, noe som gjenspeiles i at den har fått 82 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide. 
Den har fått 3 av 4 filmruller i Film Max.

Priser

Filmen ble nominert til Oscar for beste lyd og beste musikk.

Bakgrunn

Både denne og dens forløper ble understøttet den amerikanske stat. Dette for å styrke USAs relasjoner til Sør-Amerika og samtidig svekke båndene som en del regjeringer der hadde fått til Nazi-Tyskland. Disney ønsket også å skaffe seg en nye arena å tjene penger på, siden store deler av marked hadde falt ut på grunn av andre verdenskrig.
Kjære, kjære Alfred

Kjære, kjære Alfred er et enkeltstående underholdningsprogram som ble sendt på TV 2 påsken 1999. Programmet var en hyllest til revyartisten Alfred Næss, som døde i 1997. Yngvar Numme sto i forgrunnen av hyllesten, men også Grethe Kausland, Harald Heide-Steen jr. og Hege Schøyen var blant artister som gjorde til beste noen av perlene fra Næss' rikholdige repertoar. Programmet varte i ca. to timer og ble sendt andre påskedag 1999. Programmet var en redigert utgave av samme forestilling som gikk på Chat Noir noe tidligere.
Programmet ble sett av 1 049 000 og var det første underholdningsprogrammet til TV 2 som passerte en million seer.
Abasan al-Saghira

Abasan al-Saghira عبسان الصغيرة‎ er en liten palestinsk landsby sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på 5 650 innbyggere, samtlige muslimer.
Småbyen er ca. 2 km sørvest for Khan Younis.
Longshan (Xiangxi)

Longshan (kinesisk: 龙山县; pinyin: Lóngshān Xiàn) er et fylke i det autonome prefekturet Xiangxi for tujia- og miaofolket i provinsen Hunan i Folkerepublikken Kina.
Befolkningen var på 519 872 innbyggere i 1999.

Kulturminner

Den gamle byen Liye (Liye gucheng yizhi, 里耶古城遗址) med minner fra de stridende rikers tid, Qin-dynastiet og Han-dynastiet, ble i 2001 oppført på listen over kulturminner i Folkerepublikken Kina.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Heckler & Koch HK417

Teknisk

Løpet på HK417 er kaldhamret, og fåes i lengder på 12, 16 og 20 tommer. Kolben er justerbar innenfor et område på rundt 10 cm.
Repetermekanismen er gassdreven. Den virker ved at kruttgassene virker på et stempel, som igjen driver et roterende sluttstykke, kaster ut patronhylsen og lader et nytt skudd. Dette tilsvarer systemet i G36, som mekanikken i HK417 er basert på. Magasintypen på prototypegeværet var fra  Heckler & Koch G3. Senere versjoner har benyttet et nyutviklet plastmagasin.
Våpenet er utstyrt med Picatinnyskinner for å montere siktemidler, lys og annet tilbehør. HK sin 40 mm HK AG416 granatkaster kan også monteres på skinnene under løpet, men dette vil være lite aktuelt dersom man har skarpskytter-modellen.
Araújo (Uruguay)

Transport

Ruta 3 forbinder Araújo med Paysandú, Salto, Artigas og Colonia.
Phola

Utseende

Middelsstore, avlangt ovale, blanke, mørkt rødlige bladbiller, dekkvingene svarte med gule flekker. Antennene er tynne, knapt halvparten så lange som kroppen. Pronotum er avrundet firkantet, en del smalere enn dekkvingene.

Utbredelse

Slekten er utbredt i Sørøst-Asia (i alle fall Thailand) og Australia.
Thomazeau

Thomazeau er en by i departementet Ouest i Haiti. Den hadde i 2012 en beregnet folkemengde på 13 766, med 50 540 i kommunen med samme navn.
Grensenappet

Grensenappet er en havfiskefestival som arrangeres av Fredrikshald Havfiskeklubb. Den har vært arrangert årlig siden 1997.
Utgangshavnen er Sponvika og fiskeområdet er Ringdalsfjorden og Hvaler. Festivalen teller i NorgesCupen (som styres av Norges Havfiskeforbund) og i Østsidecupen (en felles cup for de havfiskefestivalene som arrangeres på østsiden av Oslofjorden).
Grensenappet arrangeres som poengfestival og catch&relase. Ved poengfestivaler får man poeng for flest arter (artsfiske). Frem til 2009 ble festivalen arrangert som en tynnlinefestival. Tynnline er en variant av tradisjonelt havfiske, hvor man har svakere bruddstyrke på fiskesenen.
Grensenappet var Norgesmesterskap (NM) i tynnline i 2003, 2006 og 2008.
Fylkesvei 4404

Fylkesvei 4404 går mellom Tunheim og Garborg i Time. Veiens lengde er 2,5 km.
Frem til 2019 hadde veien betegnelsen fylkesvei 170.